גג הרעפים בולם את מי הגשמים מלהגיע למבנה. השיפוע שלו מנתב את המים כלפי מטה. שולי גג רעפים הם רחבים יותר מהמבנה עצמו ובכך, המים יכולים להיות מנותבים לצדדים ולא להגיע למבנה עצמו. אלא שזה לא מספיק. אם לא מותקנת בגג הרעפים גם מערכת מרזבים, המים ייצרו "מפלי מים" מסביב למבנה, אשר יפריעו להיכנס אליו ולצאת, יגרמו לבוץ רב ומטרדים נוספים. לכן מקובל וחשוב לנתב את המים לנקודות מוצא מעטות ומחושבות מראש, באמצעות מרזבים. זהו אמצעי זול ופשוט, ביחס לתועלת הרבה מאוד שהוא מספק. עם זאת, גם לגבי המרזבים יש אפשרויות שונות לבחור מהן ומרזב יכול להיות אפילו אלמנט עיצובי מרשים במבנה.